3. ลักษณะการประกอบธุรกิจ

  3.1. ประวัติความเป็นมาและพัฒนาการที่สำคัญ

กลุ่มธุรกิจร้านอาหารและเบเกอรี่ภายใต้เครื่องหมายการค้า เอส แอนด์ พี ก่อตั้งขึ้นเมื่อปี 2516
เป็น ร้านขายอาหาร ไอศกรีม และของว่าง ในซอยสุขุมวิท 23
ได้รับความนิยมและการตอบรับจากลูกค้าจำนวนมากจึงมีแนวคิดในการขยายประเภทธุรกิจเพิ่มขึ้นด้วยการทำธุรกิจร้านเบเกอรี่
และประสบความสำเร็จจากการเป็นผู้นำในการผลิตเค้กแต่งหน้าตามสั่งและเค้กลายการ์ตูนรายแรกในประเทศไทย
ธุรกิจอาหารและเบเกอรี่ของร้านได้รับความนิยมและแพร่หลายในกลุ่มลูกค้าส่งผลให้มีการขยายสาขาอย่างรวดเร็วโดยเฉพาะแหล่งทำเลที่สำคัญทั้งในกรุงเทพมหานครและต่างจังหวัด

ในปี 2532 บริษัท เอส แอนด์ พี ซินดิเคท จำกัด (มหาชน)
ได้เข้าจดทะเบียนในตลาดหลักทรัพย์แห่งประเทศไทย
บริษัทมีการลงทุนและขยายงานทั้งทางด้านธุรกิจร้านอาหารและการผลิตเบเกอรี่อย่างต่อเนื่อง
ภายใต้แบรนด์ “เอส แอนด์ พี” ประกอบด้วย ธุรกิจร้านอาหาร เอส แอนด์ พี และธุรกิจเอส
แอนด์ พี เบเกอรี่ช้อพ
โดยมุ่งเน้นการขยายฐานลูกค้าให้มีความหลากหลายเพิ่มขึ้นบริษัทสามารถสร้างเครื่องหมายการค้า
“เอส แอนด์ พี” ให้เป็นที่ยอมรับได้อย่างรวดเร็ว
นอกจากนี้บริษัทยังสามารถนำเสนอและสร้างแบรนด์ใหม่ๆ ให้เป็นที่ยอมรับแก่กลุ่มลูกค้าในระดับต่างๆ
อย่างแพร่หลาย ได้แก่ “ภัทรา” “พาทิโอ” “บลูคัพ” “วานิลลา” และผลิตภัณฑ์ขนมไทย “Simply
Thai” รวมทั้งขนมไหว้พระจันทร์ตรา “S&P” และ “มังกรทอง"

ในปี 2533 บริษัทได้มีการขยายฐานลูกค้าไปยังต่างประเทศ
โดยได้เปิดร้านอาหารไทยแห่งแรกภายใต้ชื่อร้าน “ภัทรา” (Patara Fine Thai Cuisine)
ที่กรุงลอนดอน ประเทศอังกฤษ
ซึ่งได้รับการตอบรับเป็นอย่างดีประกอบกับความนิยมของอาหารไทยในต่างประเทศมีมากขึ้น
จึงมีการขยายร้านอาหารอย่างต่อเนื่อง โดย ณ วันที่ 31 ธันวาคม 2554 บริษัท
มีสาขาร้านอาหารไทยในต่างประเทศ รวม 20 สาขา ภายใต้แบรนด์ Patara, THAÏ, SUDA,
Siam Kitchen และ Bangkok Jam

บริษัทได้มีการวิจัยและพัฒนาด้านธุรกิจอาหารสำเร็จรูปภายใต้ แบรนด์ “Quick Meal “
และเริ่มเข้าสู่ธุรกิจอาหารแช่แข็งพร้อมรับประทานและผลิตภัณฑ์ไส้กรอก
เพื่อตอบสนองต่อทัศนคติและพฤติกรรมที่เปลี่ยนแปลงไปของผู้บริโภค
บริษัทได้ลงทุนด้านการวิจัยและพัฒนาด้านธุรกิจอาหารสำเร็จรูปอย่างต่อเนื่องทั้งนี้เพื่อให้สินค้าของบริษัทได้รับการยอมรับจากกลุ่มผู้บริโภคเพิ่มขึ้น
โดยเน้นจุดแข็งในด้าน คุณภาพ รสชาติ และความหลากหลายของเมนู
และเพื่อให้การทำธุรกิจครบวงจรเพิ่มขึ้น กลุ่มเอส แอนด์ พี
ได้มีการขยายฐานการให้บริการจัดเลี้ยงนอกสถานที่ ภายใต้แบรนด์ “Caterman”
บริการจัดส่งอาหารถึงบ้าน และบริการอาหารปิ่นโต (Delivery : 1344)
ทำให้บริษัทสามารถเป็นผู้นำทางธุรกิจร้านอาหารและเบเกอรี่
รวมทั้งการบริการที่ครอบคลุมช่องทางการจำหน่ายต่างๆในตลาดทั้งในประเทศและต่างประเทศ

จากการที่กิจการของเอสแอนด์พี มีการเติบโตอย่างต่อเนื่องทั้งในธุรกิจอาหารและเบเกอรี่
การควบคุมคุณภาพมาตรฐานของผลิตภัณฑ์เป็นปัจจัยสำคัญ เอส แอนด์ พี
ได้จัดตั้งโรงงานเพื่อสนับสนุนการทำธุรกิจขึ้นที่ ถนนสุขุมวิท 62 ในปี 2527 และในปี 2547
ได้ทำการขยายกำลังผลิตที่โรงงานแห่งใหม่บนถนนบางนาตราด ก.ม. 23 อีกแห่งหนึ่ง
รวมทั้งมีโรงงานเพิ่มเติมในส่วนภูมิภาคที่เชียงใหม่ และภูเก็ต
บริษัทมีโรงงานผลิตภัณฑ์อาหารแช่แข็งและผลิตภัณฑ์ไส้กรอก อีกแห่งหนึ่ง
ตั้งอยู่ที่นิคมอุตสาหกรรมลาดกระบัง

ปัจจุบันบริษัทเป็นผู้นำทางธุรกิจร้านอาหารและเบเกอรี่แบบครบวงจร
โดยปัจจัยหลักที่บริษัทยึดถือปฏิบัติมาตลอด 38 ปี คือการนำเสนอสินค้าที่มีคุณภาพดี มีคุณค่า
มาตรฐานสากล นอกจากนี้บริษัทยังมีความมุ่งมั่นพัฒนาและสร้างผลิตภัณฑ์ใหม่ ๆ
เพื่อตอบสนองความต้องการของลูกค้าให้ดีที่สุด

2.  ภาพรวมการประกอบธุรกิจของบริษัทและบริษัทในเครือ

บริษัทเอส แอนด์ พี ซินดิเคท จำกัด (มหาชน) และกลุ่มบริษัทในเครือ ประกอบธุรกิจร้านอาหาร
กาแฟ และเครื่องดื่ม ร้านจำหน่ายผลิตภัณฑ์เบเกอรี่ และอาหารสำเร็จรูปต่างๆ
พร้อมทั้งเป็นผู้ผลิตในอุตสาหกรรมอาหาร ภายใต้ชื่อ เอส แอนด์ พี
ซึ่งมีรายละเอียดการดำเนินธุรกิจ ประเภทผลิตภัณฑ์สินค้าและบริการ และโครงสร้างกลุ่ม บริษัท
เอส แอนด์ พี ดังต่อไปนี้

1.  กลุ่มธุรกิจที่ดำเนินการโดย บริษัท เอส แอนด์ พี ซินดิเคท จำกัด (มหาชน)

  (1) ธุรกิจร้านอาหารและร้านเบเกอรี่ในประเทศ

ณ วันที่ 31 ธันวาคม 2554
บริษัทมีร้านอาหารและร้านเบเกอรี่ที่ดำเนินการอยู่ภายใต้การดำเนินการของ เอส แอนด์ พี รวม
385 สาขา ถือเป็นช่องทางจัดจำหน่ายที่สำคัญและทำรายได้หลักของบริษัท
ซึ่งบริษัทได้วางตำแหน่งผลิตภัณฑ์และบริการของร้านแยกตามกลุ่มลูกค้าเป้าหมายโดยแต่ละร้านมีความโดดเด่นเฉพาะตัวที่แตกต่างกัน
ทั้งนี้เพื่อให้สามารถเข้าถึงและครอบคลุมกลุ่มลูกค้าเป้าหมายอย่างทั่วถึง อาทิ
ร้านอาหารและร้านเบเกอรี่ เอส แอนด์ พี มุ่งเน้นกลุ่มลูกค้าในวงกว้าง (Mass
Customization) ในขณะที่ร้านอาหารแบรนด์อื่นมุ่งเน้นกลุ่มลูกค้า ที่มีลักษณะเฉพาะเจาะจง
(Specialty Restaurant)
โดยสรุปรายละเอียดของร้านอาหารและเบเกอรี่ในประเทศของบริษัท ได้ดังนี้

+------------------------+--------------+--------------+--------------+
| กลุ่มร้านอาหารและเบเกอรี่   | จำนวนสาขา    |              |              |
+------------------------+--------------+--------------+--------------+
|                        | กรุง          | ต่างจังหวัด     | รวม          |
|                        | เทพและปริมณฑล |              |              |
+------------------------+--------------+--------------+--------------+
| 1.  ร้านอาหาร S&P       | 60           | 36           | 96           |
+------------------------+--------------+--------------+--------------+
| 2.  ร้านเบเกอรี่ S&P      | 107          | 172          | 279          |
+------------------------+--------------+--------------+--------------+
| 3.  ร้าน Vanilla        | 5            | -            | 5            |
+------------------------+--------------+--------------+--------------+
| 4.  ร้าน Patio          | 2            | -            | 2            |
+------------------------+--------------+--------------+--------------+
| 5.  ร้าน Tokyo Shokudo  | 1            | -            | 1            |
+------------------------+--------------+--------------+--------------+
| 6.  ร้าน Patara         | 1            | -            | 1            |
+------------------------+--------------+--------------+--------------+
| 7.  ร้านอาหาร Grand     | -            | 1            | 1            |
|     Seaside            |              |              |              |
+------------------------+--------------+--------------+--------------+
| รวม                    | 176          | 209          | 385          |
+------------------------+--------------+--------------+--------------+

หมายเหตุ : บริษัทมีเคาน์เตอร์กาแฟ “BlueCup” อยู่ในร้านอาหารและเบเกอรี่ S&P จำนวน
213 แห่ง

  (1.1) S&P Restaurant & Bakery

ร้านอาหารที่ให้การบริการเต็มรูปแบบด้วยอาหารไทยและนานาชาติหลากหลาย เครื่องดื่ม
และของหวานที่มีให้เลือกมากมาย อาทิ เครื่องดื่มบลูคัพ ผลิตภัณฑ์เบเกอรี่ ไอศกรีม
รวมถึงสินค้าพร้อมรับประทานมากมาย ใส่ใจในทุกรายละเอียด คุณภาพ ความสดใหม่ ความสะอาด
ความปลอดภัยตลอดจนการเลือกคัดสรรวัตถุดิบอย่างมีคุณภาพ สร้างสรรค์เมนูจากเชฟมืออาชีพ
โดยให้บริการลูกค้าหลากหลายกลุ่มตั้งแต่ วัยรุ่น คนทำงาน และครอบครัว
มีบริการหลากหลายให้เลือกทั้งการรับประทานที่ร้าน (Eat in) การซื้อกลับบ้าน (Take away)
และบริการจัดส่งให้ที่บ้าน (Delivery)
นอกจากนี้ยังเป็นร้านอาหารที่ผู้บริโภคสามารถเลือกซื้ออาหารสำเร็จรูปแช่แข็ง คุกกี้ที่หลากหลาย
และขนมไทย ซึ่งถือเป็นทางเลือกง่าย ๆ ที่อร่อยสำหรับทุกๆ คนตลอดวัน

  (1.2) S&P Bakery Shop & Corner

ร้านเบเกอรี่ที่เลือกทำเลเข้าหาลูกค้าในกลุ่มต่างๆ ในแหล่งชุมชนทั่วไป เช่น
ซูเปอร์มาร์เก็ตห้างสรรพสินค้า อาคารสำนักงาน เพื่อความสะดวกในการซื้อผลิตภัณฑ์เครื่องดื่ม
กาแฟบลูคัพ เบเกอรี่ เค้กคุกกี้ แซนวิชและขนมปัง พร้อมทั้งอาหารสำเร็จรูปอื่น ๆ
โดยเน้นทำเลในกรุงเทพฯ ปริมณฑล ให้ครอบคลุมพื้นที่สำคัญ ๆในแต่ละภาคของประเทศ

(1.3) Vanilla Group

Vanilla Group เป็นกลุ่มร้านอาหารที่ออกแบบมาเพื่อเข้าถึงลูกค้ากลุ่มวัยรุ่นและวัยทำงานที่ทันสมัย
มีรสนิยมและความเป็นตัวของตัวเองร้านอาหารใน Vanilla Group จะนำเสนออาหารที่มีคุณภาพ
ในบรรยากาศที่มีเอกลักษณ์ของตัวเอง

-   ร้าน Vanilla Industry: Tea Cake / D.I.Y bakery / Cooking Workshop

ร้านอาหารทันสมัยเอาใจวัยรุ่นและนักเรียนตั้งอยู่ใจกลางย่านสยามสแควร์เป็นการผสมผสานระหว่างโมเดิร์นและคลาสสิค
บริการอาหาร เช่น สปาเก็ตตี้ ซุป สลัด เพสตี้ เค้ก
มีการสอนทำอาหารเพื่อให้ผู้เรียนสามารถนำกลับไปทำให้คนที่บ้านรับประทาน
หรือจัดปาร์ตี้เองได้ที่บ้าน

-   ร้าน Vanilla Brasserie: Cafe/patisserie Salon de the Creperie/
    Chocolatier/ Confiserie

มีแรงบันดาลใจจากรูปแบบของ French Café นำมาประยุกต์เพื่อให้เข้ากับ Lifestyle
ที่ทันสมัยของกลุ่มลูกค้าของสถานที่ตั้ง (สยามพารากอน ช็อปปิ้งมอลล์)
นำเสนอความพิถีพิถันของการสร้างสรรค์เมนู อาทิ พาสต้า สลัด-แซนวิช
และขนมหวานสไตล์ฝรั่งเศส พร้อมทั้งสินค้าที่ระลึก

-   ร้าน Vanilla Crepe Cafe: Self-Service Cafe

ตกแต่งในสไตล์ Mini Loft ที่เน้นวัสดุจากไม้ และกระเบื้องเป็นหลัก
เฟอร์นิเจอร์ในร้านเน้นแบบสแกนดิเนเวียน ทางร้านมีเมนูเครปคาวหวานหลากหลายกว่า 40 เมนู
และเมนูแนะนำอื่น ๆ ที่ขึ้นชื่อของวานิลลา
พร้อมเครื่องดื่มเพิ่มความสดชื่นหลากหลายเมนูในสไตล์คาเฟ่

-   ร้าน Vanilla Café: Japanese Style Cafe

ร้านอาหารสไตล์อิตาเลียน-ญี่ปุ่นบรรยากาศการตกแต่ง Retro
สไตล์ญี่ปุ่นที่เน้นความเรียบง่ายให้แต่ละมุมในร้านมีความเป็นส่วนตัว
จูงใจด้วยการคิดค้นขนมญี่ปุ่นที่หลากหลายเหมือนมารับประทานอาหารที่บ้านเพื่อน
ทางเลือกใหม่ที่ประสบความสำเร็จอย่างมากในการสร้างความพึงพอใจให้กลุ่มลูกค้าระดับบน

-   ร้าน Royal Vanilla: Tea Room-Dimsum

ร้านอาหารจีนทันสมัย บรรยากาศแบบโรงเตี๊ยมจีนโบราณ
การตกแต่งใช้เฟอร์นิเจอร์ที่เรียบง่ายสไตล์จีนให้บริการอาหารประเภทเมนูติ่มซำ
และอาหารจีนที่คุ้นเคยและเป็นกันเองในสไตล์วานิลลา

-   ร้าน Sauce: Art literature Cookbook

ร้านหนังสือตกแต่งตัวร้านเป็นสไตล์ loft มีความทันสมัย จำหน่ายหนังสือศิลปะ วรรณกรรม และ
Cookbook ผลิตภัณฑ์ภายใต้แบรนด์ “S&P” และแบรนด์อื่น

-   ร้าน Teppan Ice: เทปปันไอซ์ไอศกรีมผัดสไตล์ญี่ปุ่น

ไอศกรีมผัดบนกะทะเย็นสไตล์ญี่ปุ่น อร่อยแบบหวานน้อย ไขมันต่ำ มีหลากหลายรสชาติ ทั้งรส
น้ำเต้าหู้แบบดั้งเดิม รสโยเกิร์ตผลไม้ รสดังโกะและรสวาซาบิ รสชาติแปลกใหม่ล่าสุดจากญี่ปุ่น

  (1.4) Patio: Delicatessen

ร้านอาหารนานาชาติ Delicatessen บริการลูกค้าเฉพาะกลุ่มที่ชื่นชอบอาหารนานาชาติในลักษณะ
Home Style Cooking ในบรรยากาศเรียบง่าย และสบาย ๆ

  (1.5) Tokyo Shokudo

จากการผสมผสานวิถีการกินแบบดั้งเดิมของชาวญี่ปุ่นกับวัฒนธรรมการกินร่วมสมัยของคนโตเกียวในปัจจุบันจนได้เป็นสูตรเฉพาะตัวของ
“โตเกียว โชคุโด” ที่ซึ่งมีการคัดสรรวัตถุดิบหลากหลายชนิด จากท้องถิ่นอันเลื่องชื่อของจังหวัดต่าง
ๆ ทั่วหมู่เกาะญี่ปุ่นและทั่วทุกมุมโลกมาเป็นส่วนผสม เพื่อให้ทุกเมนูคือจานโปรด
สำหรับผู้หลงใหลอาหารญี่ปุ่นในรสชาติความอร่อยในสไตล์ของคนโตเกียว

  (1.6) Patara : Fine Thai Cuisine

บริการอาหารไทยร่วมสมัย เพื่อสร้างสรรค์เชิงธุรกิจและโอกาสพิเศษต่างๆ
การตกแต่งร้านให้ความรู้สึกอยู่ในบรรยากาศวัฒนธรรมไทยสบายๆคล้ายจัดงานที่บ้านและได้รับรางวัลThailand
Best Restaurant ติดต่อกันมา 8 ปี

  (1.7) Grand Seaside: Seafood

ร้านอาหารทะเล และอาหารไทยร่วมสมัยในบรรยากาศสบาย ๆชายทะเลบริเวณปลายแหลมฟาน
อำเภอศรีราชา จังหวัดชลบุรี

  (1.8) BlueCup Coffee

ร้าน BlueCup เป็นจุดจำหน่ายกาแฟคุณภาพดีในร้านเอส แอนด์ พี เปิดให้บริการใน 213 สาขา
ปัจจุบันได้ครองตำแหน่งแชมป์บาริสต้าประเทศไทยถึง 2 สมัยในปี 2550 และ 2551
และแชมป์ลาเต้อาร์ทประเทศไทย 4 ปีซ้อน ตั้งแต่ปี 2551 ถึง 2554
รางวัลที่บลูคัพได้รับคือความภาคภูมิใจ เป็นเวลา 11 ปี
ที่บลูคัพพัฒนาเครื่องดื่มกาแฟคุณภาพดีและมอบความสุขจากการดื่มกาแฟให้แก่คอกาแฟคนไทยและก้าวต่อไปในฐานะร้านกาแฟชั้นนำของคนไทย

1.  กลุ่มธุรกิจที่ดำเนินการโดย บริษัทย่อย

(1) บริษัท เอส แอนด์ พี โกลเบิล จำกัด

ทุนจดทะเบียนเรียกชำระแล้ว 50 ล้านบาท โดยบริษัทถือหุ้นร้อยละ 80
ดำเนินธุรกิจร้านอาหารในต่างประเทศ มีรายละเอียดดังนี้

(1.1) ธุรกิจร้านอาหารในต่างประเทศ

กลุ่มเอส แอนด์ พี
เป็นตัวอย่างหนึ่งของการทำธุรกิจร้านอาหารที่ประสบความสำเร็จทั้งตลาดในประเทศ
และต่างประเทศ
และบริษัทถือได้ว่าเป็นหนึ่งของตัวแทนวัฒนธรรมไทยด้านอาหารในต่างแดนโดยมีการขยายสาขาในต่างประเทศ
ในลักษณะลงทุนทางตรงและการร่วมทุนกับนักลงทุนท้องถิ่นในต่างประเทศ ณ วันที่ 31 ธันวาคม
2554 บริษัทมีร้านอาหารในต่างประเทศ รวม 20 สาขา ใน 6 ประเทศ ดังนี้

  ----------- ------- ------- -------- ------------- ------- --------- ---------
              อังกฤษ   ไต้หวัน   สิงคโปร์   สวิสเซอร์แลนด์   จีน      ออสเตรีย   รวม

  Patara      4               1        1             1       1         8

  SUDA        1                                                        1

  THAÏ                                 1                               1

  Siam                        6                                        6
  Kitchen                                                              

  Bangkok Jam         3       1                                        4

  รวม         5       3       8        2             1       1         20
  ----------- ------- ------- -------- ------------- ------- --------- ---------

-   Patara: Fine Thai Cuisine

ร้านอาหารไทยให้บริการในบรรยากาศหรู อาหารไทยรสแท้แต่ก้าวทันยุคสมัยสไตล์ตะวันตก มี 4
สาขา ในประเทศอังกฤษ และมี 1 สาขา ในประเทศ สวิสเซอร์แลนด์ สิงคโปร์ จีน และออสเตรีย

-   SUDA: Thai Cafe Restaurant

แบรนด์น้องใหม่ใต้ปีกบริหารของ S&P Global
เป็นร้านอาหารไทยที่นำเสนอความหลากหลายของอาหารไทยที่ถูกใจผู้บริโภครุ่นใหม่ของศตวรรษที่
21 ทั่วโลก

-   THAÏ Restaurent: Contemporary Cuisine

ร้านอาหาร THAÏ ผสมผสานอาหาร เครื่องดื่ม และการตกแต่งที่ทันสมัย มีสไตล์ ของโลกตะวันออก
และตะวันตก ทำให้ลูกค้าอยู่ในภวังค์ของการประสานที่ลงตัว ตั้งอยู่ในกรุงเจนีวา
ประเทศสวิสเซอร์แลนด์ 1 สาขา

-   THAÏ Take Away: Convenient Thai Food Outlet

ร้านอาหารไทยในแบบสะดวกซื้อ สะดวกบริการ เพื่อตอบสนองกลุ่มลูกค้าที่เร่งรีบในราคาที่เหมาะสม

-   Siam Kitchen: Authentic Thai Restaurant

ร้านอาหารที่ขายอาหารไทยที่เป็นที่นิยม และเป็นที่ยอมรับของคนต่างชาติ ร้าน Siam Kitchen
ได้รับสัญลักษณ์ Halal จึงเป็นร้านอาหารไทยแบรนด์เดียวที่สามารถเข้าถึงกลุ่มผู้บริโภคชาวมุสลิม
ตั้งอยู่ในประเทศสิงคโปร์ 6 สาขา

-   Bangkok Jam: Thai and Pan-Asian cuisine

อาหารไทยที่ได้อิทธิพลจากประเทศใกล้เคียงรวมถึงญี่ปุ่น
เป็นร้านสำหรับหนุ่มสาววัยทำงานที่ต้องการความทันสมัย ทันใจทุกความต้องการ
ตั้งอยู่ในประเทศสิงคโปร์ 1 สาขา และประเทศไต้หวัน 3 สาขา

  (2) บริษัท เอส แอนด์ พี แอสเซท จำกัด

ทุนจดทะเบียนเรียกชำระแล้ว 1 ล้านบาท โดยบริษัทถือหุ้นร้อยละ 99.93
ดำเนินธุรกิจในการพัฒนาอสังหาริมทรัพย์

  (3) บริษัท เอส แอนด์ พี ฟู้ดโซลูชั่น จำกัด

เดิมชื่อ บริษัท เอส แอนด์ พิซซานอตติ (ประเทศไทย) จำกัด มีทุนจดทะเบียนเรียกชำระแล้ว 20
ล้านบาท โดยบริษัทถือหุ้นร้อยละ 99.99 ดำเนินธุรกิจจัดส่งพิซซ่าและอาหารอิตาเลียน โดยเมื่อวันที่
1 สิงหาคม 2553 บริษัทได้หยุดการดำเนินกิจการ และได้โอนทรัพย์สินให้แก่ บริษัท เอส แอนด์ พี
ซินดิเคท จำกัด (มหาชน)

1.  กลุ่มธุรกิจที่ดำเนินการโดย บริษัทร่วม

  (1) บริษัท เอชดี ดิสทริบิวเตอร์ส (ประเทศไทย) จำกัด

ทุนจดทะเบียนเรียกชำระแล้ว 100 ล้านบาทโดยบริษัทถือหุ้นร้อยละ 47.99
ดำเนินธุรกิจนำเข้าและจัดจำหน่าย ไอศครีม “ฮาเก้น-ดาส”

-   Häagen Dazs Café : Super Premium Ice-Cream

ฮาเก้น-ดาส ไอศกรีมซูเปอร์พรีเมี่ยมคุณภาพสูงระดับโลก
ด้วยการบรรจงคัดสรรเฉพาะส่วนผสมชั้นเยี่ยมจากทั่วทุกมุมโลก
นำมาผลิตเป็นไอศกรีมเนื้อแน่นนุ่มละมุนกับรสชาติที่หลากหลาย อร่อย เข้มข้น
สัมผัสช่วงเวลาอันแสนพิเศษนี้ได้ที่ ฮาเก้น-ดาสคาเฟ่ ทั้ง 60 แห่งทั่วประเทศไทย
และจุดขายทั้งในโรงแรม ร้านอาหารไฮเปอร์มาร์เก็ต และ ซูเปอร์มาร์เก็ต ชั้นนำทั่วไป

  (2) บริษัท ฟู้ดเฮ้าส์ เคเทอร์ริ่ง เซอร์วิสเซส จำกัด

ทุนจดทะเบียนและเรียกชำระแล้ว 10 ล้านบาทโดยบริษัทถือหุ้นร้อยละ 49.97
ดำเนินธุรกิจให้บริการด้านโภชนาการที่หลากหลายในลักษณะแคนทีน หรือรับจ้างเหมา
การทำอาหารให้กับกลุ่มสถาบันต่างๆ เช่น โรงพยาบาล โรงงานอุตสาหกรรม
และสถานศึกษาต่างๆโดยเป็นการร่วมทุนกับบริษัทพรอพเพอร์ตี้ แคร์ เซอร์วิสเซส (ประเทศไทย)
จำกัด ในเครือบริษัทโอซีเอส ประเทศอังกฤษ ภายใต้แบรนด์ “ฟู้ดเฮ้าส์” (Food house)

2.  โครงสร้างรายได้

    1.  รายได้แยกตามประเภทช่องทางการจัดจำหน่าย

รายได้จากการขายและบริการเพิ่มขึ้นจาก 5,282 ล้านบาท ในปี 2553 เป็น 5,879 ล้านบาทในปี
2554 หรือมีอัตราการขยายตัวร้อยละ 11.30
สามารถแบ่งแยกตามประเภทช่องทางการจัดจำหน่ายได้ ดังนี้

  รายได้แยกตามประเภทช่องทางการจัดจำหน่าย (หน่วย: ล้านบาท)

+---------------------------+-------+------+--------+------+---------+
| ช่องทางการจำหน่าย           | ปี     |      | ปี 2553 |      | เพิ่ม     |
|                           | 2554  |      |        |      | ขึ้น(ลดลง |
|                           |       |      |        |      | )       |
|                           |       |      |        |      |         |
|                           |       |      |        |      | ร้อยละ   |
+---------------------------+-------+------+--------+------+---------+
|                           | จำน   | ร    | จำ     | ร    |         |
|                           | วนเงิน | ้อยละ | นวนเงิน | ้อยละ |         |
+---------------------------+-------+------+--------+------+---------+
| ธุรกิจร้าน                   | 4,557 | 7    | 4,083  | 7    | 11.61   |
| อาหารและเบเกอรี่ภายในประเทศ |       | 7.51 |        | 7.30 |         |
+---------------------------+-------+------+--------+------+---------+
| ธุรกิจข                     | 561   | 9.54 | 496    | 9.39 | 13.10   |
| ายส่งอาหารและเบเกอรี่สำเร็จรูป |       |      |        |      |         |
+---------------------------+-------+------+--------+------+---------+
| ธุรกิจร้านอาหารในต่างประเทศ   | 757   | 1    | 700    | 1    | 8.14    |
|                           |       | 2.88 |        | 3.25 |         |
+---------------------------+-------+------+--------+------+---------+
| อื่น ๆ *                    | 4     | 0.07 | 3      | 0.06 | 33.33   |
+---------------------------+-------+------+--------+------+---------+
| รวมทั้งสิ้น                   | 5,879 | 10   | 5,282  | 10   | 11.30   |
|                           |       | 0.00 |        | 0.00 |         |
+---------------------------+-------+------+--------+------+---------+

* รายได้จากการให้เช่าสถานที่ให้บุคคลภายนอก

(1) ธุรกิจร้านอาหารและเบเกอรี่ภายในประเทศ

ในปี 2554 รายได้จากธุรกิจนี้มีสัดส่วนถึงร้อยละ 77.51 ของรายได้จากการขายและบริการ
เพิ่มขึ้นจากงวดเดียวกันของปีก่อนเป็นจำนวน 474 ล้านบาท โดยมีอัตราการเติบโตร้อยละ 11.61
อันเนื่องมาจากการเติบโตของยอดขายของร้านอาหารและเบเกอรี่ของจุดขายเดิมประกอบกับยอดขายจากการเปิดจุดขายเพิ่มเติม
ซึ่งในปี 2554 บริษัทมีการขยายสาขาร้านอาหารและเบเกอรี่จำนวน 47 สาขา
โดยแบ่งเป็นร้านอาหาร 8 สาขา และร้านเบเกอรี่ 38 สาขา รวมจุดขายของบริษัท ณ วันสิ้นปี
2554 ที่ 385 จุดขาย โดยแบ่งเป็นร้านอาหาร 105 สาขา และร้านเบเกอรี่ 280 สาขา
โดยบริษัทยังคงมุ่งเน้นการเปิดสาขาใหม่ในพื้นที่ต่างจังหวัดต่อเนื่องจากปีก่อน
เนื่องจากบริษัทมองเห็น
ศักยภาพและกำลังซื้อของผู้บริโภคที่มีแนวโน้มที่ดีในภูมิภาคต่างๆของประเทศไทย
และยังมีอัตราค่าเช่าและค่าแรงงานที่ต่ำกว่าพื้นที่ในเขตกรุงเทพฯ นอกจากนี้
บริษัทยังได้มีการวางแผนกลยุทธ์ทางการตลาดในด้านการส่งเสริมการขายผ่านสื่อโฆษณาต่างๆ
เพื่อสร้างความรู้สึกที่ดีและมั่นใจในคุณภาพของผลิตภัณฑ์ตราสินค้า(แบรนด์) “เอส แอนด์ พี”
อย่างต่อเนื่อง

(2) ธุรกิจขายส่งอาหารและเบเกอรี่สำเร็จรูป

ในปี 2554 รายได้จากธุรกิจนี้มีสัดส่วนถึงร้อยละ 9.54 ของรายได้จากการขายและบริการ
เพิ่มขึ้นจากงวดเดียวกันของปีก่อนเป็นจำนวน 65 ล้านบาท โดยมีอัตราการเติบโตร้อยละ 13.10
เนื่องจากบริษัทได้ใช้กลยุทธ์การขยายฐานลูกค้าตามการขยายสาขาของธุรกิจ Modern Trade
และการจัดหากลุ่มพันธมิตรร้านค้ารายใหม่ที่มีศักยภาพในการสนับสนุนธุรกิจให้มีการเติบโตเพิ่มขึ้น

(3) ธุรกิจร้านอาหารในต่างประเทศ

ในปี 2554 รายได้จากธุรกิจนี้มีสัดส่วนร้อยละ 12.88 ของรายได้จากการขายและบริการ
เพิ่มขึ้นจากงวดเดียวกันของปีก่อนเป็นจำนวน 57 ล้านบาท โดยมีอัตราการเติบโตร้อยละ 8.14
เนื่องจากคุณภาพของอาหารและการให้บริการในสาขาต่างประเทศได้รับความนิยมจากลูกค้าเพิ่มขึ้น